རྣམས་
བཞིན་དེ་རིང་བདག །མཁའ་ལ་བག་ཡངས་བརྩེ་བར་བྱེད་ཅིང་མཁའ་བཞིན་
དུ། །བརྟན་པའི་ས་ལའང་ཐོགས་མེད་ཀུན་དུ་འཇུག་པ་སྟེ། །རང་བཞིན་མེད་
མཐོང་སྐྱེ་བོ་རྣམས་ཀྱི་ཚུལ་འདི་ནི། །ཞེས་སོགས་དུ་མ་སྨྲའོ། །དེ་ལྟ་བུ་ཕོ་བྲང་
འཁོར་གྱི་མི་རྣམས་ཀྱིས་མཐོང་སྟེ་བྲམ་ཟེ་འདི། འདི་ལྟར་མཐུ་དང་ལྡན་པ།
ཨེ་མ་ངོ་མཚར་ཆེ་ཞེས་སོ། །ཁ་ཅིག་ན་རེ་འདི་ནི་འདི་ཁོ་ནའི་མཐུ་མ་ཡིན་ཏེ།
འཕགས་པའི་སྐྱེ་བོ་འདིའི་བྱིན་རླབས་ཀྱི་འཇུག་པས་འདི་ལྟར་སྣང་ངོ་ཞེས་ཟེར་
རོ། །ཐམས་ཅད་འདུས་ཏེ་བལྟ་བར་བྱེད་དོ། །ལ་ལ་དག་གིས་ཕྱོགས་གཞན་

164

ནས་གློ་བུར་འོངས་པ་འདི་ལྟར་མཐུ་དང་ལྡན་པ་ཡིན་ཞེས་ཁོ་བོ་ཅག་ཡིད་ཆེས་
སུ་མི་རུང་སྟེ། དེ་བས་ན་གླང་པོ་ཆེ་མྱོས་པ་འདི་རྦད་པར་བྱའོ། །ནུས་པ་དང་
ལྡན་པ་ཞིག་ན་གླང་པོས་གནོད་པར་མི་ནུས་ལ། གལ་ཏེ་གནོད་པར་མི་ནུས་ན་
གྲུབ་པའི་སྐྱེ་བོ་ཡིན་ཏེ་བརྟག་པའི་ཐབས་འདི་ནི་རབ་ཏུ་ཟབ་པའོ་ཞེས་ནས།
གྲོང་ཁྱེར་གྱི་གླང་པོ་ཆེ་ཆེན་པོ་རབ་ཏུ་མྱོས་པ་བཀྱེའོ། །སྐྱེ་བོའི་ཚོགས་ཐམས་
ཅད་ཤིན་ཏུ་སྐྲག་པས་མགོ་རྨོངས་ཏེ། ཀུ་ཅོའི་སྒྲ་ཆེན་པོ་འདོན་ཞིང་ཕྱོགས་
ཐམས་ཅད་དུ་བྲོས་པ་ལ་གླང་པོ་ཆེ་ཡང་མྱུར་བར་རྒྱུགས་ཏེ་སོང་ནས་འཕགས་
པའི་དྲུང་དུ་ཉེ་བར་གྱུར་པ་ན། དེས་བསྡིག་མཛུབ་ཀྱིས་བསྡིགས་ཏེ་ཧཱུཾ་ཞེས་པ་
དང་དེ་ཉིད་དུ་འགྱེལ་བར་གྱུར་ཏོ། །གྲོང་ཁྱེར་གྱི་སྲང་གཞན་ཞིག་ཏུ་གཤེགས་
སོ། །དུས་འདས་པ་ན་གླང་པོ་ཆེའི་རོ་རུལ་བས་གྲོང་ཁྱེར་ཐམས་ཅད་དྲི་ང་བས་
ཁྱབ་ཅིང་། སུས་ཀྱང་མེད་པར་བྱེད་ནུས་པ་མ་བྱུང་ནས། བློ་ཆེ་བ་དག་གིས་
རྣལ་འབྱོར་པ་དེ་ཉིད་ལ་གསོལ་བ་གདབ་བོ་ཞེས་ངེས་པར་བྱས་ནས། བཙལ་
བས་རྙེད་དེ་ཕྱག་འཚལ་ནས་གསོལ་པ། འཕགས་པ་ལགས་གླང་པོ་ཆེའི་རོ་རུལ་
པ་ཤིན་ཏུ་བཙོག་པ་འདིས་རྒྱལ་པོ་ལ་སོགས་པའི་སྐྱེ་བོ་རྣམས་ཡིད་མི་བདེ་བར་
བགྱིས་ཏེ། དེ་བས་ན་སྐྱེ་བོ་མང་པོ་ལ་ཕན་པའི་སླད་ཏུ། རབ་ཏུ་མི་གཙང་བའི་
དངོས་པོ་འདི་མེད་པའི་བཀའ་དྲིན་མཛད་དུ་གསོལ་ཞེས་སོ། །དེ་ལྟར་བྱའོ་
ཞེས་གླང་པོ་ཆེ་དེ་ལ་ཏིང་ངེ་འཛིན་གཏད་པས་མོད་དེ་ཉིད་ལ་དེ་ལངས་ནས་
དཔག་ཚད་ཀྱི་ཕ་རོལ་དུ་སོང་སོང་ངོ་། །རྒྱལ་པོས་ཀྱང་རྒྱུ་མཚན་དེ་དག་ལ་
ཡིད་གཏད་དེ་མཆོད་གནས་སུ་བྱས་ཤིང་། སྲས་མོ་ལྷ་གཅིག་ཡེ་ཤེས་སྒྲོན་ཡང་
ཕྱག་རྒྱར་ཕུལ། བདེ་བའི་ཡོ་བྱད་མཐའ་དག་གིས་མཆོད་པར་བྱེད་པ་ལས།
རེ་ཤིག་ན་ཁྱི་མང་པོ་ཁྲིད་དེ་རྔོན་པ་རྣམས་བསྡུས་ནས་རི་དྭགས་གསོད་པའི་བྱ་
165

བ་ལ་བརྩོན་པར་མཛད་དོ། །དེར་རྒྱལ་པོའི་མཆོད་གནས་ཉན་ཐོས་རྣམས་
ཀྱིས་རྒྱལ་པོ་ལ་སྦྲན་ཏེ། རྒྱལ་པོ་ཆེན་པོ་ཁྱོད་ཀྱི་མཆོད་གནས་རིགས་སྔགས་
གྲུབ་པ་དེ་ནི་ཚུལ་མ་ ཡིན་ པར་སྤྱོད་ པས་ ཐམས་ ཅད་ སུན་འབྱིན་ པར་བྱེད་
པའོ། །གཟིགས་སུ་གསོལ། དྲང་སྲོང་བྲམ་ཟེ་ཆོས་ལྡན་དེ་དག་དང་། །སྟོན་
པའི་བླ་མ་བསྟན་ལ་གུས་པ་རྣམས། །རྒྱལ་པོ་རྣམས་ཀྱིས་བསྐུར་བར་འོས་པ་
སྟེ། །མ་རབས་སྡིག་ལ་དགའ་བ་ཇི་ལྟར་མཆོད། །ཞེས་སོ། །རྒྱལ་པོས་སྨྲས་
པ། ཁོ་བོས་སྨྲས་ཏེ་སྡིག་པ་ལས་བཟློག་པར་བྱའོ། །དེ་ནས་རེ་ཤིག་ན་རྒྱལ་
པོས་འཕགས་པ་ཅི་ནས་ཀྱང་རྔོན་པའི་འཕྲིན་ལས་ཡིད་ཏུ་མི་འོང་པ་འདི་མི་
མཛད་པར་གསོལ། ཞེས་གསོལ་བ་ལ་དེ་ལྟར་བྱའོ་ཞེས་གསུངས་ཤིང་། སླར་
ནམ་མཁའ་ལ་རྒྱུ་བའི་བྱ་རྣམས་དང་། ས་འོག་ས་ལ་རྟེན་པའི་སེམས་ཅན་
བསམ་གྱིས་མི་ཁྱབ་པ་གསོད་པའི་ཐབས་དུ་མས་བསད་ནས་ཁྲག་གི་རྫིང་བཀྱིལ།
ཤ་རུས་ཀྱི་རྩིག་པའི་རྒྱུད་ཆེན་པོ་བྱས་སོ། །སྐྱེ་བོ་ཐམས་ཅད་མ་མོས་པར་གྱུར་
ཏེ། ཀྱེ་མ་རྒྱལ་པོའི་རིགས་སུན་འབྱིན་པར་བྱེད་པ་འདི་ཇི་ལྟར་བཏང་སྙོམས་
སུ་བཞག་ ཅེས་ ཐམས་ ཅད་ ཀྱིས་ ངེས་ པར་ བྱས་ ནས་ རྒྱལ་ པོ་ ལ་ ཞུས་ ཤིང་།
མཚན་མོའི་ཚེ་ཕོ་བྲང་གི་ཕྱི་རོལ་དུ་བཙུན་མོ་དང་ལྷན་ཅིག་ཁྲིད་དེ། ཐག་པས་
དམ་པོར་བསྡམས། ཉེས་པ་བྱས་པ་རྣམས་བསྒྲགས་ཤིང་མཚོན་ཆས་བསྡིགས།
ཙན་དན་གྱི་མེ་ཆེན་པོར་བསྲེགས་ཏེ་དེ་དག་གྲོང་ཁྱེར་དུ་སོང་ངོ་། །ནང་པར་
ཐོ་རས་བལྟར་སོང་པ་ན་མེ་རབ་ཏུ་འབར་བའི་དབུས། འཇའི་གུར་མཆོག་ཏུ་
མཛེས་པར་ཡབ་ཡུམ་རྒྱན་སྣ་ཚོགས་ཀྱིས་བརྒྱན་ཞིང་གར་དུ་མ་བྱེད་པ་མཐོང་སྟེ།

རིམ་གྱིས་ཕོ་བྲང་འཁོར་གྱི་མི་ཐམས་ཅད་ཀྱང་འདུས་པར་གྱུར་ཏེ། རྒྱལ་པོ་ལ་
སོགས་པ་འདུས་པ་ཐམས་ཅད་ལ་གསུངས་པ། ཨེ་མ་ཚིག་རྩུབ་མཚོན་ཆ་དེ་ནི་
166

བཟོད་པའི་གོ་ཆ་འཆིང་བའི་གྲོགས། །ངན་སེམས་དུག་གི་ཕྲེང་བ་དེ་ནི་གྲུབ་
པའི་རྨ་བྱ་མཛེས་པའི་རྒྱུ། །བཟོད་དཀའ་ཙན་དན་མེ་དཔུང་དེ་ནི་བདེ་ཆེན་
པདྨའི་རྫིང་ཡངས་ཏེ། །ཁྱེད་ཅག་ལྷན་ཅིག་ཁྲིམས་སུ་བཅས་པའི་ངེས་པར་
བདག་ལ་དགའ་བ་འཕེལ། །ཞེས་སོ། །སྐྱེ་བོ་དེ་དག་གིས་བསམས་པ། ཀྱེ་
མའོ་ངེས་པར་བདག་ནི་ཉམས་པ་སྟེ་གྲུབ་པའི་སྐྱེས་བུ་འདི་ལྟ་བུ་ལ་མི་རིགས་པ་
བྱས་སོ། །ད་ནི་བདག་འདི་ཁོ་ན་སྐྱབས་སུ་འགྲོ་བར་བྱ་སྟེ། གཞན་སུས་ཀྱང་
རྣམ་པར་ སྨིན་པ་དྲག་པོ་འདི་ལས་སྐྱོབ་པར་མི་བྱེད་དོ་ཞེས་བསམས་ནས།
ཐམས་ཅད་ཀྱིས་གུས་པ་དང་བཅས་ཤིང་ཕྱག་བྱས་ཏེ་གསོལ་པ། སྡིག་ཆེན་འདི་
ལས་བདག་ ཅག་ ངེས་ པར་ འཇིགས་རུང་བའི། ། དམྱལ་དང་ཡིད་〈 ཡི་》
བཏགས་〈 དྭགས་〉 འགྲོ་བ་ངན་སར་རབ་འགྲོ་སྟེ། །རབ་ཏུ་རྨོངས་ལས་རྣམ་
པར་གནག་པའི་ལས་འདི་ལས། །མྱུར་དུ་སྐྱོབས་ཤིག་མགོན་པོ་རབ་མཆོག་
ཐུགས་རྗེ་ཅན། །ཅེས་པ་ལ་བཀའ་སྩལ་པ། བུ་དགེ་མ་རྟོགས་པ་ལས་སྡིག་དང་
དགེ། །ལས་དང་ལས་ཀྱི་འབྲས་བུ་ཞེས་བསྒྲགས་ཏེ། །དེ་ཉིད་མཐོང་ན་སུ་
ཞིག་དེ་ལ་རྟོག །དེ་བས་རང་ངོ་ཡེ་ཤེས་ཆེན་པོ་ལྟོས། །ཞེས་བསྟན་པས་སྐད་
ཅིག་དེ་ཉིད་ལ་དེ་དག་ཀྱང་རང་གི་སེམས་ཀྱི་དེ་ཁོ་ན་ཉིད་མཐོང་བས་རྣམ་པར་
གྲོལ་ཏེ། སོ་སོ་རེ་རེ་བཞིན་ཆེད་དུ་བརྗོད་པ་དུ་མ་བརྗོད་དེ། ནམ་མཁའ་ལ་
ལྡིངས་སོ། །རྒྱལ་པོ་སོགས་ཐམས་ཅད་མཁའ་སྤྱོད་ཀྱི་ས་ལ་བཀོད་ནས་སླར་ཆུ་
བོ་གངྒཱའི་འགྲམ་གྱི་བྱེ་མ་ལ། །རྩེད་མོར་མཛད་ཅིང་བཞུགས་པ་ལ། །རྣལ་
འབྱོར་གྱི་དབང་ཕྱུག་ཏེ་ལོ་པ་ནམ་མཁའ་ལ་བྱོན་ཏེ། །ཕྱག་རྒྱ་ཆེན་པོ་བསྟན་དུ་
མེད་ཀྱིས་ཀྱང་། །དཀའ་བ་སྤྱོད་ཅིང་བླ་མ་ལ་གུས་པ། །སྡུག་བསྔལ་བཟོད་
བྱེད་བློ་ལྡན་ནཱ་རོ་པ། །སྐལ་ལྡན་ཁྱོད་ཀྱི་སྙིང་ལ་འདི་ལྟར་བྱོས། །ཞེས་བྱ་བ་ལ་
167

སོགས་པ་གསུངས་པ་ལ་ཕྱག་འཚལ་ཏེ་ཞུས་པ། སྣང་བ་གཟུགས་ཀྱི་རང་ ་བཞིན་
འདི། །སྐྱེ་བ་མེད་པའི་རང་བཞིན་ལ། །གལ་ཏེ་ཡོད་ན་སྤྱོད་རིགས་ཏེ། །མེད་
པར་སྤྱོད་པ་ཇི་ལྟ་བུ། །རང་རིག་བདེ་གསལ་ཤེས་རབ་འདི། །ཅིར་ཡང་མ་
གྲུབ་སྟོང་པ་ལ། །གྲུབ་ན་ཞེ་འདོད་རིགས་པ་ལ། །མ་གྲུབ་པ་ལ་ཞེ་འདོད་
ཅིང་། །རང་སེམས་འོད་གསལ་སྟོང་པ་ཉིད། །སྒྲོ་བཀུར་གཉིས་དང་བྲལ་བ་
སྟེ། །སྐྱེས་ན་ཉམས་མྱོང་རིགས་པ་ལ། །མེད་པར་ཉམས་སུ་མྱོང་བ་ཅི། །ལྷུན་
གྱིས་གྲུབ་པའི་བདེ་ཆེན་ལ། །བདེ་སྡུག་ཡོད་ན་དགེ་སྡིག་གཉིས། །འབྲས་བུ་
འབྱིན་པར་རིགས་པ་ལ། ། མེད་གཞིན་དགེ་སྤྱད་སྡིག་སྤོང་ཅི། །ཞེས་པ་ལ་
གསུངས་པ། སྣང་བ་རྟེན་ཅིང་འབྲེལ་པར་འབྱུང་བ་འདི། །སྐྱེ་བ་མེད་པར་མ་
རྟོགས་པར། །ཚོགས་གཉིས་ཤིང་རྟའི་འཁོར་ལོ་དང་། །འབྲལ་བར་མ་བྱེད་ནཱ་
རོ་པ། །སྐྱེ་མེད་སྟོན་པའི་སློབ་དཔོན་དུ། །སྣང་བ་དཀར་དམར་ཤར་བ་ན། །
ཤེས་པ་བྱ་རོག་རྫིངས་མཐོང་ལྟར། །འདོད་ཡོན་སྤྱོད་ཅིག་ནཱ་རོ་པ། ། ཐམས་
ཅད་རང་བཞིན་རྣམ་པར་དག །སྐྱེ་མེད་སྤྲོས་དང་བྲལ་བ་ལ། །ཉམས་མྱོང་
དྲན་རིག་གློ་བུར་བ། །བརྫུན་པར་ཤེས་ན་ཅི་དགའ་གྱིས། །འཁོར་བར་སྐྱེ་
བའི་མུན་ཆེན་འདི། །རྣམ་རྟོག་དྲན་རིག་གློ་བུར་བ། །རྟོགས་པའི་སྟ་རི་རྣོན་
པོ་ཡིས། ། །ཅིར་སྣང་ཆོད་ཅིག་ནཱ་རོ་པ། །ཞེས་པ་དང་། ཡང་གསུངས་པ།
འདོད་ཡོན་གཟུགས་སྒྲ་དྲི་ལ་སོགས། །ཞེན་པ་སྐྱེས་པར་གྱུར་པ་ན། །སྦྲང་བ་
རྩི་ལ་འབྱར་བ་བཞིན། །ཞེན་པ་ཐོང་ཅིག་ནཱ་རོ་པ། །ཅེས་པ་ལ་
་ལ་གསོལ་པ།
དབང་པོ་ཟླ་བའི་རབ་རིབ་བསྟན། །ཞེན་པ་སྦྲང་མ་རྩི་ལ་འབྱར། །འདོད་པ་
སྲིན་གྱི་ཁ་ཆུས་འཐུམས། །དུག་གསུམ་འཁོར་བའི་འདམ་རྫབ་ཟབ། །མནར་
མེད་ལས་ཀྱི་རྒྱ་མདུད་དམ། །ཉམས་མྱོང་རུས་སྦལ་སྤུ་རྣམས་འཐོར། །རྟོགས་

168

པ་ནམ་མཁའི་མེ་ཏོག་ཡལ། །དམུས་ལོང་ཞེན་པ་ཇི་ལྟར་བཏང་། །ཞེས་ཞུས་
པ་ལ་གསུངས་པ། སུ་ལ་ཧ་རིའི་དགོན་པ་རུ། འོད་གསལ་བརྗོད་མེད་མཁའ་
དབྱིངས་སུ། །ཟུང་འཇུག་གཤོག་པར་ལྡན་པ་ཡི། །འཕོ་བ་སེམས་ཀྱི་ཁྱིའུ་ཆུང་
སྤུར། །གཉིས་སུ་མེད་པའི་དགོན་པར་ནི། །སྒྱུ་མ་ལུས་ཀྱི་ཧོམ་ཁུང་དུ། །
གཏུམ་མོ་བདེ་དྲོད་ཡེ་ཤེས་མེས། །རྨི་ལམ་བག་ཆགས་བུད་ཤིང་བསྲེགས། །
བརྗོད་དུ་མེད་པའི་དགོན་པར་ནི། །བདེ་ཆེན་ཕྱག་རྒྱ་ཆེན་པོ་དང་། །རྟོགས་
པའི་རལ་གྲི་རྣོན་པོ་ཡིས། །བར་དོའི་མིག་གསེར་རྒྱུན་ཆག་ཆོད། །ཞེས་སྙིང་
པོའི་ཆོས་གསུམ་དུ་བསྡུས་ཏེ་བསྟན་པ། །མི་མནོ་མི་བསམ་མི་སེམས་ཞིང་། །
མི་བསྒོམ་མི་དཔྱད་རང་བཞིན་བཞག །བསམ་བརྗོད་དང་བྲལ་བདེ་བ་ཆེ། །
མཐའ་དབུས་མེད་པར་རྟོགས་བྱ་བུ། །ཞེས་བསྟན་པས་ངེས་པ་མཐར་ཐུག་པ་
མངོན་དུ་གྱུར་ཏེ་ཆེད་དུ་བརྗོད་པ། ཡིད་ལ་མི་བྱེད་ཕྱག་རྒྱ་ཆེན་པོའི་ལམ། །
དམིགས་མེད་སྤྲོས་བྲལ་སྒྲིབ་མེད་སེམས་ཀྱིས་ནི། །ངོ་བོ་མཐོང་སྟེང་སུ་ལའང་
དྲི་མེད་བྱ། །དྲི་མེད་ཤུགས་འབྱུང་རྣལ་འབྱོར་རང་གྲོལ་ཡིན། །ཞེས་སོ། །
དེའི་ཚེ་རི་རི་པ་ཛྙཱ་ན་ག་རུས་ཕྱག་འཚལ་ཏེ་སྨྲས་པ། ནཱ་རོ་ཆོས་ཀྱི་སྨན་པ་
ཡིས། །འགྲོ་རྣམས་ནད་ཀྱིས་ཟིན་པ་ལ། །དམ་ཆོས་བདུད་རྩིའི་སྨན་སྦྱོར་
གྱིས། །ཉོན་མོངས་ཟུག་རྔུ་བསལ་དུ་གསོལ། །ཞེས་པ་དང༌། ཀ་སོ་རི་པས་
ཀྱང་། གཅིག་པུ་ཞི་བདེ་དོན་གཉེར་བ། །ཉན་རང་ལྟ་བུའི་བློ་དོར་ནས། །ནཱ་
རོ་ཆོས་ཀྱི་སྒྲོན་མེ་ཡིས། །མ་རིག་མུན་པ་བསལ་དུ་གསོལ། །ཅེས་པ་ལ་བླ་མ་
དགྱེས་པར་མཛད་དེ་གསུངས་པ། སུ་ལ་ཧ་རིའི་དགོན་པར་ནི། །བྷུ་ཏིའི་མ་
རིག་མུན་པ་སེལ། །ཡེ་ཤེས་སྣང་བས་ཁྱབ་པར་གྱིས། །གང་ཡང་སྐྱེ་བ་མེད་པ་
ཡི། །རང་རིག་རང་གསལ་ནམ་མཁའ་ལ། །དམ་ཆོས་ སྤྲིན་ གྱི་ ཆཪ་ རྒྱུན་
169

གྱིས། །གདུལ་བྱའི་ལོ་ཏོག་སྨིན་པར་མཛོད། །ཅེས་པ་ལ་ཕྱག་འཚལ་ཏེ་གསོལ་
པ། བླ་མ་དམ་པའི་བཀའ་ལུང་དང༌། །རྡོ་རྗེ་སྤུན་གྱི་གསུང་བཞིན་དུ། །མདོ་
རྒྱུད་སྙིང་པོ་དོན་གྱི་བཅུད། །ངེས་མེད་ཡུལ་དུ་བསྒྲག་པར་བྱ། །ཞེས་གསོལ་
ཏེ་སླར་ཡང་བྱང་སྒོ་བསྲུང་བའི་པཎྜི་ཏ་མཛད་དེ། འཕྲིན་ལས་ཆེན་པོ་བཞི་ལ་
མངའ་བརྙེས་པས་སེམས་ཅན་གྱི་དོན་དཔག་ཏུ་མེད་པ་མཛད་ཅིང་། བསྟན་པ་
རིན་པོ་ཆེ་དར་ཞིང་རྒྱས་པ་དང་། གསང་སྔགས་སྙིང་པོའི་དོན་ཌཱ་ཀི་མ་རྣམས་
ཀྱིས་ཡོངས་སུ་བཟུང་བ་སྐལ་ལྡན་མཐའ་དག་ལ་སྣང་བར་མཛད་དེ། འཆི་བ་
མེད་པའི་སྐུ་མངོན་དུ་གྱུར་པ་ཡིན་ནོ། །ཇི་སྐད་དུ། བདེན་གཉིས་མཐའ་དང་
བྲལ་བའི་ནཱ་རོ་པ། །རིག་པའི་གནས་ལྔ་དག་ལ་མཁས་གྱུར་ཏེ། །དེ་བཞིན་
གཤེགས་པའི་སྤྲུལ་སྐུར་ཁྱོད་ལུང་བསྟན། །ཁྱོད་ཀྱི་བླ་མ་ཐམས་ཅད་མཁྱེན་པ་
ཡིན། །ནཱ་རོ་པ་ཞེས་གྲགས་པའི་རྣལ་འབྱོར་པ། །བཅོམ་ལྡན་ཤཱཀྱ་ཐུབ་པའི་
བསྟན་པ་ལ། །མྱ་ངན་མི་འདའ་སྐུ་ཡིས་འགྲོ་དོན་མཛད། །འདི་ནི་རྒྱལ་བ་
ཉིད་ཀྱི་རྣམ་པར་འཕྲུལ། །ཞེས་འབྱུང་བས་རྣམ་པར་གསལ་ལོ། །དེ་ལྟ་བས་
ན། དཔལ་ལྡན་བླ་མ་ཁོ་ནའི་ཕྱོགས་སུ་རྩེ་གཅིག་པས་གནས་ན་ངེས་པ་ཁོ་ནར་
ཚེ་གཅིག་གིས་ཡང་དག་པའི་ཡེ་ཤེས་གྲུབ་པ། ཟབ་མོའི་རྒྱུད་སྡེ་མཐའ་དག་གི་
ངེས་པ་བླ་ན་མེད་པའོ། །འདི་ལྟར་ཅུང་ཟད་བརྗོད་པ་ཡང་སུ་ཞིག་གིས་མཚོན་
པར་བྱས་ཞེ་ན། གྲུབ་པའི་སྐྱེ་བོ་རྣམས་ཀྱི་གླུའི་གླེང་གཞི་དང་། རྡོ་རྗེ་འཆང་
གཉིས་པ་བཛྲ་སིདྷི་དང་། སིད་དྷ་ར་ཛི་དང་། བྷོ་དྷེ་ར་ཛ་དང་། རྒྱལ་བ་ཁྱུང་
ཚང་པ་ལ་སོགས་པའི་མན་ངག་གི་ཡི་གེ། དཔལ་ལྡན་རྡོ་རྗེ་སློབ་དཔོན་རིམ་པ་
ནས་རིམ་པར་མ་ཆད་པའི་ཞལ་ལས་ལེགས་པར་ཐོས་ཤིང་མཐོང་བ་ཉམས་སུ་
མྱོང་བ་དག་ལྷན་ཅིག་མོས་པའི་བློ་ཤིན་ ཏུ་མི་ཟད་པས་མཚོན་པར་བྱས་ཏེ།
170

གྲུབ་པའི་སྐྱེ་བོ་མ་ལུས་པ་མཆོག་ཏུ་དགའ་བ་བསྐྱེད་པའི་རྣ་རྒྱན་དུ་གྲུབ་པ་ཡིན་
ནོ། །ཞེས་བྱ་བ་ཡིན། གང་ལ་ལ་དག་སྔགས་ལ་ཅུང་ཟད་མོས་པའི་བློ་ཡོད་ན།
དེ་ནི་གདོན་མི་ཟ་བར་སྔགས་ཀྱི་སྤྱོད་པའི་ཚུལ་མདོར་བསྡུས་པ་འདི་ལ་བལྟ་
བར་བྱ་སྟེ། བླ་མ་ཉིད་བསྟེན་པས་དོན་ཐམས་ཅད་གྲུབ་པ་ཞེས་ངེས་པ་རྙེད་
པར་འགྱུར་རོ། །བླ་མ་བསྟེན་པས་གྲུབ་པ་ཀུན་སྦྱིན་པའི། །ཚུལ་འདི་བླ་མའི་
གསུང་གི་གསང་བཞིན་དུ། །བླ་མར་མོས་པའི་བློ་ཡིས་གསལ་བྱས་ཏེ། །དགེ་
བས་འགྲོ་ཀུན་བླ་མར་བསྟེན་གྱུར་ཅིག །དཔལ་ཛྙཱ་ན་སིདྷིའི་རྣམ་པར་ཐར་པ་
གྲུབ་པའི་རྣ་རྒྱན་ཞེས་བྱ་བ། མཁའ་སྤྱོད་པ་དྲི་མེད་དཔལ་ ཡེ་ ཤེས་ ཀྱིས།
མངའ་བདག་ལྷ་བཙད་པོའི་ཞབས་ཀྱིས་བཅགས་པའི་ས་དང་ཉེ་བའི་རི་བོ་ལ་
རྫོགས་པར་བྲིས་པའོ། །དགེའོ།
171